Die wêreld in foto’s – 13 November 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Vroue produseer saffraan tydens die Saffraanfees in Herat in Afghanistan. (Foto: Hamed Sarfarazi, AP) Pres. Donald Trump van die VSA en pres. Rodigro Duterte van Filippyne gedurende ŉ bilaterale vergadering by die 31ste Beraad van die Vereniging van die Suidoos-Asiatiese Nasies. (Foto: Rolex dela Pena, AP) ŉ Meisie hardloop tussen gelukbringers wat Kersvieringe by ŉ pretpark in Seoel in Suid-Korea bemark. (Foto: Lee Jin-man, AP) ŉ Motor lê onder ŉ hoop puin nadat ŉ aardbewing dele van Iran geruk het. Meer as 330 mense is in die aardbewing dood en die finale dodetal is nog nie bevestig nie. (Foto: Pouria Pakizeh, AP) ŉ Vrou van Indonesië, Siti Aisyah, word deur polisiebeamptes vergesel terwyl sy die hof in Shah Alam in Maleisië verlaat. Sy word mede-aangekla dat sy Kim Jong-Nam, die vervreemde halfbroer van Noord-Korea se leier, Kim Jong-Oen, vermoor het. (Foto: Sadiq Asyraf, AP)